Naisen epäillään hukuttaneen poikansa Raahen Pattijokeen. Kuva: Timo Myllykoski Kuva: Jussi Leinonen

55-vuotiaan naisen epäillään hukuttaneen 20-vuotiaan poikansa Pattijokeen Raahessa. Teko tapahtui sunnuntaina.

Nainen on vangittu todennäköisin syin murhasta epäiltynä. Vangitsemisoikeudenkäynti käytiin tiistaina Ylivieska-Raahen käräjäoikeudessa.

Tutkinnanjohtajan, rikosylikomisario Ilkka Piispasen mukaan poliisi katsoo, että surma oli suunnitelmallinen ja tekotapa oli raaka.

Poliisin mukaan epäilty on alustavassa puhuttelussa myöntänyt aiheuttaneensa poikansa kuoleman hukuttamalla.

Piispasen mukaan nainen otettiin kiinni paikan päältä. Hän ei tässä vaiheessa avaa tapahtumia tarkemmin.

– Tämä on perheen sisäinen tragedia, Piispanen sanoo.